# PATVIRTINTA

# Savivaldybės administracijos direktoriaus

# 2017 m. kovo 1 d. įsakymu Nr. AP-72

**BENDRŲJŲ REIKALŲ SKYRIAUS SPECIALISTO PAREIGYBĖS APRAŠYMAS**

**I SKYRIUS**

**PAREIGYBĖ**

 1. Bendrųjų reikalų skyriaus specialisto pareigybė yra priskiriama kvalifikuotų darbuotojų pareigybių grupei (toliau – darbuotojas).

 2. Pareigybės lygis – C

 3. Pareigybės paskirtis – specialisto pareigybė reikalinga organizuoti ir/ar atlikti inventoriaus priežiūrą bei remontą ir patalpų smulkų remontą.

 4. Pareigybės pavaldumas – darbuotojas tiesiogiai pavaldus Bendrųjų reikalų skyriaus vedėjui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 5. Darbuotojas, einantis šias pareigas, turi atitikti šiuos specialiuosius reikalavimus:

 5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

 5.2. mokėti atlikti dailidės, šaltkalvio, smulkius statybos darbus;

 5.3. turėti vairuotojo pažymėjimą ir ne mažesnį nei 3 metų vairuotojo stažą;

5.4. būti pareigingam, darbščiam, kruopščiam, mokėti bendrauti.

.

 **III SKYRIUS**

 **ŠIAS PAREIGAS EINANČIO DARBUOTOJO FUNKCIJOS**

 6. Šias pareigas einantis darbuotojas atlieka šias funkcijas:

 6.1. Registruoja informaciją, susijusią su gedimais, smulkiais remonto, santechnikos, dailidės ir kt. darbais.

 6.2. Atlieka nedidelės apimties dailidės darbus (durų remontas, spynų keitimas ir remontas, langų remontas ir kt.) Savivaldybėje; jei pats negali šių darbų atlikti (dėl darbų apimties, sudėtingumo ir kt.) informuoja skyriaus vedėją apie tai.

 6.3. Atlieka smulkius staliaus, šaltkalvystės ir statybos darbus Savivaldybėje; jei pats negali šių darbų atlikti (dėl darbų apimties, sudėtingumo ir kt.) informuoja poskyrio vedėją apie tai.

 6.4. Laisto gėles bendro naudojimo patalpose.

 6.5. Vairuoja tarnybinį transportą tarnybos reikmėms.

 6.6. Parengia sales posėdžiams ar renginiams.

 6.7. Iškelia ir keičia Lietuvos valstybinę vėliavą Savivaldybės bokštelyje, o valstybinių švenčių metu – prie pastato, iškelia prie Savivaldybės pastato valstybines vėliavas tų šalių, kurių delegacijos lankosi Savivaldybėje.

 6.8. Atrakina (ne vėliau kaip 7.30 val.) ir užrakina (ne anksčiau kaip 21 val.) pastatus, uždaro kiemo vartus ir įjungia signalizacijos sistemą.

 6.9. Užtikrina, kad įjungus signalizacijos sistemą:

 6.9.1. pastatuose neliktų žmonių, gyvūnų, kurie gali sukelti klaidingus suveikimus;

 6.9.2. būtų uždarytos visos pastatų vidinės durys, langai ir orlaidės, bei užrakintos išorinės durys;

 6.9.3. nebūtų uždengti judesio jutikliai;

 6.9.4. neliktų įjungtų nebūtinų elektros, dujų, vandens ir kitų prietaisų.

**IV SKYRIUS**

**ATSAKOMYBĖ**

 7. Darbuotojas, nevykdantis ar netinkamai vykdantis pareigybės aprašyme nustatytas funkcijas, nesilaikantis Darbo kodekse nustatytų darbuotojo pareigų ar kitų teisės aktų reikalavimų, reglamentuojančių jo funkcijų vykdymą, atsako teisės aktų nustatyta tvarka.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Data)